దాసం గోపాలకృష్ణ

దాసం గోపాలకృష్ణ ప్రముఖ నాటక రచయిత, సినీ గేయ రచయిత.

జీవిత విశేషాలు
ఇతడు పశ్చిమ గోదావరి జిల్లా, గణపవరం మండలం, దాసుళ్ల కుముదవల్లి గ్రామంలో 1930, ఫిబ్రవరి 13న జన్మించాడు. ఇతని విద్యాభ్యాసం భీమవరంలో జరిగింది. బి.ఎ. చదువుకున్నాడు. నండూరి రామకృష్ణమాచార్య, అడివి బాపిరాజు మొదలైన ఉద్దండులు ఇతనికి గురువులు. ఇతనికి 1953 నుండి సినిమా రంగంతో సంబంధం ఉన్నా 1972లో పసివాని పగ సినిమాతో ప్రత్యక్షంగా సినీరంగ ప్రవేశం చేశాడు.

నాటక రంగం
ఇతడు చిల్లరకొట్టు చిట్టెమ్మ, రాగజ్వాల, చిలకా గోరింక అనే సాంఘిక నాటకాలను, పున్నమదేవి అనే చారిత్రక నాటకాన్ని రచించాడు. ఇతని చిల్లరకొట్టు చిట్టెమ్మ నాటకాన్ని చూసిన ఇతని గురువు నండూరి రామకృష్ణమాచార్య కన్యాశుల్కం నాటకం తరువాత మళ్లీ ఒక గొప్పనాటకాన్ని చూశానని ప్రశంసించాడు. ఈ నాటకంలో నటించిన రత్నకుమారి అనే నటి తరువాతి కాలంలో వాణిశ్రీ అనే పేరుతో సినిమాలలో కథానాయికగా పేరుప్రఖ్యాతులు తెచ్చుకుంది. ఈ నాటకాన్ని దాసరి నారాయణరావు అదే పేరుతో తెరకెక్కించాడు.

సినిమా రంగం
ఇతడు చిల్లరకొట్టు చిట్టెమ్మ, కుడి ఎడమైతే, మంగళ తోరణాలు, ప్రెసిడెంటు పేరమ్మ, అయినవాళ్ళు వంటి కొన్ని సినిమాలకు కథ, సంభాషణలు వ్రాసినా గీతరచయితగానే ప్రసిద్ధి చెందాడు. ఇతడు సుమారు 80 పాటలు వ్రాశాడు.

ఇతడు రచించిన సినీ గీతాల పాక్షిక జాబితా:

మరణం 
ఇతడు 1993, మార్చి 10వ తేదీన మరణించాడు.

మూలాలు

 ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

1930 జననాలు
తెలుగు సినిమా రచయితలు
తెలుగు సినిమా పాటల రచయితలు
తెలుగు నాటక రచయితలు
పశ్చిమ గోదావరి జిల్లా కవులు
1993 మరణాలు
తెలుగు సినిమా వ్యాసాల విస్తరణ ప్రాజెక్టు
పశ్చిమ గోదావరి జిల్లా సినిమా పాటల రచయితలు
పశ్చిమ గోదావరి జిల్లా నాటక రచయితలు
పశ్చిమ గోదావరి జిల్లా సినిమా రచయితలు